|  |
| --- |
| **Psihoterapeitisko un psiholoģisko** **pakalpojumu sniedzējiem****Par psihoterapeitisko un psiholoģisko** **pakalpojumu sniegšanu** |

Nacionālais veselības dienests (turpmāk – Dienests) atbilstoši kompetencei uzrauga Dienesta administrēšanā nodoto valsts budžeta līdzekļu izlietojumu ārstniecības iestādēs un pārbauda no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību līgumam ar Dienestu[[1]](#footnote-1), [[2]](#footnote-2).

Ministru kabineta 28.08.2018. noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – noteikumi Nr.555) 4.7.8.punktā noteikts personu loks, kurām ir tiesības saņemt no valsts budžeta apmaksāto psihoterapeitisko un psiholoģisko palīdzību/pakalpojumus, t.sk., ja psihoterapeitiskā un psiholoģiskā atbalsta nepieciešamību personai noteicis ģimenes ārsts – līdz 10 reizēm kalendāra gada laikā (t.i. no 1.janvāra līdz 31.decembrim).

Noteikumu Nr.555 5.1 punkts nosaka, ka šo noteikumu [4.7.8. punktā](https://likumi.lv/ta/id/301399-veselibas-aprupes-pakalpojumu-organizesanas-un-samaksas-kartiba#p4.7.8) minēto pakalpojumu pieejamībai Dienests ar juridiskajām personām slēdz līgumus par klīniskā un veselības psihologa, psihoterapijas speciālista vai psihoterapeita pakalpojumu sniegšanu, organizējot pakalpojumu sniedzēju atlases procedūru (turpmāk – Psihologu prakses).

No [22.11.2024.](https://m.likumi.lv/ta/id/356494-grozijumi-ministru-kabineta-2018-gada-28-augusta-noteikumos-nr-555-veselibas-aprupes-pakalpojumu-organizesanas-un-samaksas-kart...) stājās spēkā noteikumu Nr.555 69.1punkts, kas nosaka - Organizējot ambulatoru psihiatriskās palīdzības nodrošināšanu, pacienta sākotnējo novērtēšanu veic ģimenes ārsts, psihiatrs vai bērnu psihiatrs, kurš pacientu nosūta pakalpojuma saņemšanai pie klīniskā un veselības psihologa vai psihoterapeita, nosūtījumā norādot nepieciešamo apmeklējumu skaitu, izņemot gadījumu, ja pacientu nosūta pie šo noteikumu [5.1punktā](https://m.likumi.lv/doc.php?id=301399#p5_1) minētā pakalpojumu sniedzēja. Šādā gadījumā palīdzība tiek sniegta, nepārsniedzot šo noteikumu [4.7.8.punktā](https://m.likumi.lv/doc.php?id=301399#p4.7.8) minēto apmeklējumu skaitu. **Minētie noteikumi nepārprotami nosaka, ka, ja psihoterapeitiskā un psiholoģiskā atbalsta nepieciešamību personai noteicis ģimenes ārsts, psihiatrs vai bērnu psihiatrs, un pacients pakalpojumu saņem Psihologa praksē, pakalpojumu var sniegt līdz 10 reizēm kalendārā gada laikā.**

Ievērojot noteikumus Nr. 555, samaksu par klīniskā un veselības psihologa, psihoterapijas speciālista vai psihoterapeita sniegtajiem sekundārās ambulatorās veselības aprūpes pakalpojumiem Dienests veic atbilstoši manipulāciju sarakstā[[3]](#footnote-3) norādītajiem manipulāciju tarifiem un to apmaksas nosacījumiem.

 Iepriekš minēto pakalpojumu pieejamībai Dienests slēdz līgumus[[4]](#footnote-4), kuru *Ambulatorās psihoterapeitiskās un/vai psiholoģiskās palīdzības pakalpojumu sniegšanas un apmaksas kārtības* (turpmāk – Līguma Kārtība) 2.6.punktā noteikts, ka *personai Nosūtītāja izsniegtā šī pielikuma 2.4.punktā norādītā nosūtījuma ietvaros var sniegt ne vairāk kā 10 (desmit) ambulatorās psihoterapeitiskās un/vai psiholoģiskās palīdzības konsultācijas*.

Dienests aicina ievērot noteiktos pakalpojumu sniegšanas nosacījumus un veikt pārbaudi, vai uzskaites dokumenti, kas norādīti apmaksai šajā gadā, ir uzrādīti, ievērojot noteikumu Nr.555 un Līguma nosacījumus. Vienlaikus pakalpojuma sniedzējs tiek aicināts pārliecināties, ka tā rīcībā ir ārstniecības personu nosūtījumi (uz psihologa konsultāciju)par visiempacientiem, kuri saņēmuši psihoterapeitisko vai psiholoģisko palīdzību*.*

1. Veselības aprūpes finansēšanas likuma 15.panta pirmās daļas  [↑](#footnote-ref-1)
2. Ministru kabineta 01.11.2011. noteikumu Nr.850 “Nacionālā veselības dienesta nolikums” 3.1., 3.2., 4.6. punkts  [↑](#footnote-ref-2)
3. Dienesta tīmekļvietne <http://vmnvd.gov.lv/lv/ligumpartneriem/ligumu-dokumenti/pakalpojumu-tarifi> (turpmāk – manipulāciju saraksts), [↑](#footnote-ref-3)
4. LĪGUMS par valsts apmaksātu veselības aprūpes pakalpojumu sniegšanu un apmaksu (turpmāk – Līgums)   [↑](#footnote-ref-4)